CELEX: 32009R0414
Language: sl
Date: 2009-04-30 00:00:00
Title: Uredba Komisije (ES) št. 414/2009 z dne 30. aprila 2009 o spremembi Uredbe (EGS) št. 2454/93 o določbah za izvajanje Uredbe Sveta (EGS) št. 2913/92 o carinskem zakoniku Skupnosti (Besedilo velja za EGP)

21.5.2009   
            
            
               SL
            
            
               Uradni list Evropske unije
            
            
               L 125/6
            
         
      UREDBA KOMISIJE (ES) št. 414/2009
   z dne 30. aprila 2009
   o spremembi Uredbe (EGS) št. 2454/93 o določbah za izvajanje Uredbe Sveta (EGS) št. 2913/92 o carinskem zakoniku Skupnosti
   (Besedilo velja za EGP)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti (1) in zlasti člena 247 Uredbe,
   ob upoštevanju naslednjega:
   
               (1)
            
            
               Uredba Evropskega parlamenta in Sveta (ES) št. 648/2005 (2) je v Uredbo (EGS) št. 2913/92 vnesla obveznost vložitve vstopne oziroma izstopne skupne deklaracije z elektronskimi sredstvi. S 1. julijem 2009 je vložitev izvozne carinske deklaracije v papirni obliki dovoljena le, kadar računalniški sistem carinskih organov ne deluje ali kadar elektronska aplikacija osebe, ki vlaga deklaracijo, ne deluje.
            
         
               (2)
            
            
               Treba je pripraviti alternativno različico spremne tranzitne listine („spremna tranzitna/varnostna listina“) in z njo povezan seznam postavk, tako da bodo za povečanje varnosti vključeni podatki, ki se zahtevajo v Prilogi 30A k Uredbi Komisije (EGS) št. 2454/93 (3).
            
         
               (3)
            
            
               „Spremno izvozno listino“ in z njo povezan seznam postavk, določena v členu 796a Uredbe (EGS) št. 2454/93, bi bilo prav tako treba prilagoditi tako, da bosta vsebovala podatke, določene v Prilogi 30A k Uredbi (EGS) št. 2454/93.
            
         
               (4)
            
            
               Kadar osebe, ki vlagajo deklaracijo, ne morejo dostaviti carinskim organom podatkov izvoznih in izstopnih skupnih deklaracij z uporabo običajnih računalniških postopkov, ker računalniški sistem carinskih organov ali elektronska aplikacija osebe, ki vlaga deklaracijo, ne deluje, bi jim moralo biti dovoljeno, da uporabljajo alternativni postopek v papirni obliki, ki jim omogoča, da dostavijo potrebne informacije carinskim organom. V ta namen je treba predvideti uporabo obrazca „izvozna/varnostna enotna upravna listina“, ki lahko vsebuje podatke izvozne deklaracije in tudi podatke izstopne skupne deklaracije.
            
         
               (5)
            
            
               Za razmere, kadar računalniški sistem carinskih organov ne deluje ali elektronska aplikacija osebe, ki vlaga deklaracijo, ne deluje, je treba predvideti papirno „varstveno in varnostno listino“, ki jo je treba uporabljati za vstopne skupne deklaracije in izstopne skupne deklaracije. Vsebovati bi morala podatke, opredeljene v Prilogi 30A k Uredbi (EGS) št. 2454/93, in bi morala biti dopolnjena s seznamom postavk, kadar pošiljka vsebuje več kot eno postavko blaga.
            
         
               (6)
            
            
               Da bi dali gospodarskim subjektom kar največ različnih možnosti, da pošljejo zahtevane podatke, kadar carinski in zasebni računalniški sistemi ne delujejo, je treba omogočiti carinskim organom, da dovolijo gospodarskim subjektom sporočati te podatke v komercialnih dokumentih, če dokumenti, predloženi carinskim organom, vsebujejo podatke, določene za vstopne oziroma izstopne skupne deklaracije v Prilogi 30A k Uredbi (EGS) št. 2454/93.
            
         
               (7)
            
            
               Ker se določbe Uredbe Komisije (ES) št. 1875/2006 (4), ki se nanašajo na varstvo in varnost, uporabljajo od 1. julija 2009, bi se morale ustrezne določbe te uredbe uporabljati od istega datuma naprej. Uredbo (EGS) št. 2454/93 je zato treba ustrezno spremeniti.
            
         
               (8)
            
            
               Ukrepi, predvideni s to uredbo, so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Uredba (EGS) št. 2454/93 se spremeni:
   
               1.
            
            
               Člen 183(2) se spremeni:
               
                           (a)
                        
                        
                           drugi pododstavek se nadomesti z naslednjim besedilom:
                           „V primerih, navedenih v točkah (a) in (b) prvega pododstavka, se papirna vstopna skupna deklaracija vloži z uporabo obrazca varstvene in varnostne listine, ki ustreza vzorcu iz Priloge 45i. Kadar pošiljka, za katero je vstopna skupna deklaracija izdelana, vsebuje več kot eno postavko blaga, se varstvena in varnostna listina dopolni s seznamom postavk, ki ustreza vzorcu iz Priloge 45j. Seznam postavk je sestavni del varstvene in varnostne listine.“;
                        
                     
                           (b)
                        
                        
                           doda se naslednji pododstavek:
                           „V primerih, navedenih v točkah (a) in (b) prvega pododstavka, lahko carinski organi dovolijo, da se varstvena in varnostna listina zamenja ali dopolni s komercialnimi listinami, če listine, predložene carinskim organom, vsebujejo podatke, ki so določeni za vstopne skupne deklaracije v Prilogi 30A.“
                        
                     
         
               2.
            
            
               V členu 340b se doda naslednja točka 6a:
               
                           „6a.
                        
                        
                           ‚Spremna tranzitna/varnostna listina‘ pomeni dokument, ki se izpiše iz računalniškega sistema, je namenjen spremljanju blaga in temelji na podatkih iz tranzitne deklaracije in vstopne oziroma izstopne skupne deklaracije.“
                        
                     
         
               3.
            
            
               Člen 358 se spremeni:
               
                           (a)
                        
                        
                           v prvem pododstavku odstavka 2 se uvodni stavek nadomesti z naslednjim:
                           „2.   Po sprostitvi blaga spremna tranzitna listina ali spremna tranzitna/varnostna listina spremlja prevoz blaga, danega v tranzitni postopek Skupnosti. Ustreza vzorcu in podrobnim podatkom spremne tranzitne listine iz Priloge 45a oziroma, v razmerah, ko se podatki iz Priloge 30A dostavljajo poleg tranzitnih podatkov, vzorcu in podrobnim podatkom iz spremne tranzitne/varnostne listine, določene v Prilogi 45e, in tranzitnega/varnostnega seznama postavk, določenega v Prilogi 45f. Ta dokument se da na voljo gospodarskemu subjektu na enega od naslednjih načinov:“;
                        
                     
                           (b)
                        
                        
                           odstavek 3 se nadomesti z naslednjim besedilom:
                           „3.   Kadar deklaracija vsebuje več kot eno postavko blaga, se spremna tranzitna listina iz odstavka 2 dopolni s seznamom postavk, ki ustrezajo vzorcu iz Priloge 45b. Spremna tranzitna/varnostna listina iz odstavka 2 se vedno dopolni s seznamom postavk iz Priloge 45f. Seznam postavk je sestavni del spremne tranzitne listine oziroma spremne tranzitne/varnostne listine.“
                        
                     
         
               4.
            
            
               Odstavek 2 člena 787 se nadomesti z naslednjim:
               „2.   Kadar računalniški sistem carinskih organov ne deluje ali kadar elektronska aplikacija osebe, ki vlaga izvozno deklaracijo, ne deluje, carinski organi sprejmejo papirno izvozno deklaracijo, če je pripravljena na enega od naslednjih načinov:
               
                           (a)
                        
                        
                           z obrazcem, ki ustreza vzorcu, določenemu v prilogah 31 do 34, dopolnjenemu z varstveno in varnostno listino, ki ustreza vzorcu, določenemu v Prilogi 45i, in varnostnim in varstvenim seznamom postavk, ki ustreza vzorcu, določenemu v Prilogi 45j;
                        
                     
                           (b)
                        
                        
                           z izvozno/varnostno enotno upravno listino, ki ustreza vzorcu, določenemu v Prilogi 45k, in izvoznemu/varnostnemu seznamu postavk, ki ustreza vzorcu, določenemu v Prilogi 45l.
                        
                     Obrazec mora vsebovati minimalni seznam podatkov, določenih v Prilogi 37 in v Prilogi 30A za izvozni postopek.“
            
         
               5.
            
            
               Člen 796a se spremeni:
               
                           (a)
                        
                        
                           v odstavku 1 se izraz „Priloga 45c“ nadomesti z izrazom „Priloga 45g“;
                        
                     
                           (b)
                        
                        
                           v odstavku 2 se izraz „Priloga 45d“ nadomesti z izrazom „Priloga 45h“.
                        
                     
         
               6.
            
            
               V drugem odstavku člena 796c se izraz „Priloga 45c“ nadomesti z izrazom „Priloga 45g“.
            
         
               7.
            
            
               Člen 842b(3) se spremeni:
               
                           (a)
                        
                        
                           drugi pododstavek se nadomesti z naslednjim besedilom:
                           „V primerih, navedenih v točkah (a) in (b) prvega pododstavka, se papirna izstopna skupna deklaracija vloži z uporabo varstvene in varnostne listine, ki ustreza vzorcu iz Priloge 45i. Kadar pošiljka, za katero je izstopna skupna deklaracija izdelana, vsebuje več kot eno postavko, se varstvena in varnostna listina dopolni s seznamom postavk, ki ustreza vzorcu iz Priloge 45j. Seznam postavk je sestavni del varstvene in varnostne listine.“;
                        
                     
                           (b)
                        
                        
                           doda se tretji pododstavek:
                           „V primerih, navedenih v točkah (a) in (b) prvega pododstavka, lahko carinski organi dovolijo, da se varstvena in varnostna listina zamenja ali dopolni s komercialnimi listinami, če listine, predložene carinskim organom, vsebujejo podatke, ki so določeni za izstopne skupne deklaracije v Prilogi 30A.“
                        
                     
         
               8.
            
            
               V členih 183, 359(1) in (4), 360(1) in (2), 361(3) in (4), 406(1) in (2), 408(1)(d), 454(4), 454b(2) in (4), 455(1) ter 457b(2) in (3) se izraz „spremna tranzitna listina“ nadomesti z izrazom „spremna tranzitna listina – spremna tranzitna/varnostna listina“.
            
         
               9.
            
            
               Priloga 37d se spremeni:
               
                           (a)
                        
                        
                           v tretji alinei točke 3.1 se „spremna tranzitna listina (STL)“ nadomesti s „spremna tranzitna listina (STL) – spremna tranzitna/varnostna listina (STVL)“;
                        
                     
                           (b)
                        
                        
                           v točkah 3.2, 3.3, 4.1, 7, 8, 18 in 30.1 se „STL“ nadomesti s „STL/STVL“;
                        
                     
                           (c)
                        
                        
                           v točki 3.2 se izraz „prilogi 37 in 45a“ nadomesti z izrazom „priloge 37, 45a in 45e“.
                        
                     
         
               10.
            
            
               Prilogi 45c in 45d se črtata.
            
         
               11.
            
            
               Vstavi se Priloga 45e, določena v Prilogi I k tej uredbi.
            
         
               12.
            
            
               Vstavi se Priloga 45f, določena v Prilogi II k tej uredbi.
            
         
               13.
            
            
               Vstavi se Priloga 45g, določena v Prilogi III k tej uredbi.
            
         
               14.
            
            
               Vstavi se Priloga 45h, določena v Prilogi IV k tej uredbi.
            
         
               15.
            
            
               Vstavi se Priloga 45i, določena v Prilogi V k tej uredbi.
            
         
               16.
            
            
               Vstavi se Priloga 45j, določena v Prilogi VI k tej uredbi.
            
         
               17.
            
            
               Vstavi se Priloga 45k, določena v Prilogi VII k tej uredbi.
            
         
               18.
            
            
               Vstavi se Priloga 45l, določena v Prilogi VIII k tej uredbi.
            
         Člen 2
   Ta uredba začne veljati dan po objavi v Uradnem listu Evropske unije.
   Uporablja se od 1. julija 2009.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 30. aprila 2009
      
         
            Za Komisijo
         
         László KOVÁCS
         
         
            Član Komisije
         
      
   
   
      (1)  UL L 302, 19.10.1992, str. 1.
   
      (2)  UL L 117, 4.5.2005, str. 13.
   
      (3)  UL L 253, 11.10.1993, str. 1.
   
      (4)  UL L 360, 19.12.2006, str. 64.
   
      PRILOGA I
      
         
            „PRILOGA 45e
            (v skladu s členom 358(2))
            
               SPREMNA TRANZITNA/VARNOSTNA LISTINA (STVL)
            
            POGLAVJE I
            
               Vzorec spremne tranzitne/varnostne listine
            
            
               
            POGLAVJE II
            
               Pojasnjevalne opombe in podrobnosti (podatki) za spremno tranzitno/varnostno listino
            
            Okrajšava ‚NNP‘ (Načrt neprekinjenega poslovanja), ki se uporablja v tem poglavju, se nanaša na razmere, v katerih se uporablja alternativni postopek, opredeljen v členu 340b(7).
            Spremna tranzitna/varnostna listina vsebuje podatke, veljavne za celotno deklaracijo.
            Informacije, vsebovane v spremni tranzitni/varnostni listini, morajo temeljiti na podatkih, dobljenih iz tranzitne deklaracije; po potrebi te informacije spremeni glavni zavezanec in/ali preveri urad odhoda.
            Za spremno tranzitno/varnostno listino se lahko uporabi papir zelene barve.
            Poleg določb v pojasnjevalnih opombah prilog 30A, 37 in 38 veljajo za način natisnjenja podrobnosti naslednje določbe.
            1.   MRN (REFERENČNA OZNAKA GIBANJA):
            MRN mora biti natisnjena na prvi strani in na vseh seznamih postavk, razen kadar se ti obrazci uporabljajo v okviru NNP, saj se v takih primerih MRN ne dodeli.
            Podatki so alfanumerični in obsegajo 18 znakov, za katere veljajo naslednja pravila:
            
                        Polje
                     
                     
                        Vsebina
                     
                     
                        Vrsta polja
                     
                     
                        Primeri
                     
                  
                        1
                     
                     
                        Zadnji dve številki leta, ko je bila tranzitna deklaracija uradno sprejeta (LL)
                     
                     
                        številčno 2
                     
                     
                        06
                     
                  
                        2
                     
                     
                        Oznaka države, v kateri se gibanje začne (dvočrkovna oznaka države)
                     
                     
                        črkovno 2
                     
                     
                        RO
                     
                  
                        3
                     
                     
                        Enotna oznaka tranzitnega gibanja za leto in državo
                     
                     
                        črkovnoštevilčno 13
                     
                     
                        9876AB8890123
                     
                  
                        4
                     
                     
                        Kontrolna številka
                     
                     
                        črkovnoštevilčno 1
                     
                     
                        5
                     
                  Polji 1 in 2: glej zgornji opis.
            V polje 3 se vpiše oznaka za tranzitno transakcijo. Način uporabe tega polja je v pristojnosti državnih uprav, vsaka tranzitna transakcija v istem letu znotraj dane države pa mora imeti enotno številko.
            Nacionalne uprave, ki hočejo v referenčno oznako gibanja vključiti referenčno oznako urada pristojnih organov, lahko za nacionalno oznako urada uporabijo največ 6 začetnih mest.
            V polje 4 se vnese vrednost, ki predstavlja kontrolno številko za celotno referenčno oznako gibanja. S pomočjo tega polja je mogoče najti napake pri vpisovanju celotne referenčne oznake gibanja.
            Referenčna oznaka gibanja se natisne tudi v obliki črtne kode z uporabo standarda ‚code 128‘ in nabora znakov ‚B‘.
            2.   POLJE VARN. DEKL. (S00):
            Navedite kodo S, kadar spremna tranzitna/varnostna listina vsebuje tudi varnostne informacije. Kadar ta listina ne vsebuje varnostnih informacij, se polje pusti prazno.
            3.   POLJE OBRAZCI (3):
            prvo podpolje: zaporedna številka trenutne tiskane strani,
            drugo podpolje: skupno številko natisnjenih strani (vključno s seznamom postavk).
            4.   POLJE REFERENČNA ŠTEVILKA (7):
            Navedite lokalno referenčno številko (LRN) ali/in enotno referenčno oznako pošiljke (UCR):
            LRN – lokalna referenčna številka, kakršna je opredeljena v Prilogi 37a.
            UCR – enotna referenčna oznaka pošiljke, kakršna je navedena v polju 7 naslova II Priloge 37.
            5.   V PROSTORU DESNO OD POLJA PREJEMNIK (8):
            Ime in naslov carinskega urada, ki mu je treba vrniti povratnico spremne tranzitne/varnostne listine.
            6.   POLJE DRUGE OPO (S32):
            Vnesite druge oznake posebnih okoliščin.
            7.   POLJE URAD ODHODA (C):
            
                        —
                     
                     
                        referenčna številka urada odhoda,
                     
                  
                        —
                     
                     
                        datum sprejema tranzitne deklaracije,
                     
                  
                        —
                     
                     
                        ime in številka pooblastila pooblaščenega pošiljatelja (če obstaja).
                     
                  8.   POLJE KONTROLA, KI JO OPRAVI URAD ODHODA (D):
            
                        —
                     
                     
                        rezultat kontrole,
                     
                  
                        —
                     
                     
                        nameščene carinske oznake ali vpis ‚- -‘, ki označuje ‚opustitev – 99201‘,
                     
                  
                        —
                     
                     
                        navedba ‚Obvezen načrt poti‘, kadar je primerno.
                     
                  Spremna tranzitna/varnostna listina se ne spreminja, nanjo se nič ne dodaja in z nje nič ne briše, razen če je v tej uredbi določeno drugače.
            9.   FORMALNOSTI MED PREVOZOM:
            Med trenutkom, ko blago zapusti urad odhoda, in trenutkom, ko blago prispe v namembni urad, bo morda treba na spremno tranzitno/varnostno listino, ki blago spremlja, dopisati nekatere podatke. Podatki se nanašajo na prevozno operacijo, na ta izvod pa jih mora med izvajanjem zadevnih dejavnosti dopisati prevoznik, odgovoren za prevozno sredstvo, na katero je blago naloženo. Podatki so lahko izpolnjeni ročno, vendar morajo biti izpisani berljivo, s črnilom in tiskanimi črkami.
            Prevoznike je treba opozoriti, da se blago lahko pretovori le s predhodnim dovoljenjem carinskih organov države, na katere ozemlju se pretovor opravi.
            Kadar navedeni organi menijo, da se zadevna skupnostna tranzitna operacija lahko nadaljuje po normalni poti, potrdijo spremne tranzitne/varnostne listine, potem ko so izvedli vse morebitne potrebne ukrepe.
            Carinski organi urada tranzita ali namembnega urada, odvisno od primera, morajo v sistem vnesti podatke, dopisane na spremno tranzitno/varnostno listino. Podatke lahko vnese tudi pooblaščeni prejemnik.
            Te navedbe se nanašajo na naslednja polja in dejavnosti:
            10.   PRETOVARJANJE: UPORABI SE POLJE 55
            Polje Pretovarjanje (55)
            Prve tri vrstice tega polja izpolni prevoznik, ko se med zadevnim prevozom blago pretovarja z enega prevoznega sredstva na drugo ali iz enega zabojnika v drugega.
            Kadar pa se za prevoz blaga uporabijo zabojniki, namenjeni za prevoz s cestnimi vozili, lahko carinski organi glavnemu zavezancu dovolijo, da pusti polje 18 prazno, kadar iz logističnih razlogov ob odhodu identiteta in država prevoznega sredstva nista znani ob sestavi tranzitne deklaracije in kadar lahko carinski organi zagotovijo, da bodo zahtevani podatki v zvezi s temi prevoznimi sredstvi naknadno vpisani v polje 55.
            11.   DRUGI DOGODKI: UPORABI SE POLJE 56
            Polje Drugi dogodki med prevozom (56)
            Polje se izpolni v skladu z obstoječimi obveznostmi v zvezi s tranzitom.
            Kadar je bilo blago naloženo na polpriklopnik in se med prevozom zamenja samo vlečno vozilo (ne da bi se blago prestavljalo ali pretovorilo), se v to polje vpiše registrska številka in država registracije novega vlečnega vozila. V takih primerih uradni zaznamek pristojnih organov ni potreben.“
         
      
   
   
      PRILOGA II
      
         
            „PRILOGA 45f
            (v skladu s členom 358(3))
            
               TRANZITNI/VARNOSTNI SEZNAM POSTAVK (TVSP)
            
            POGLAVJE I
            
               Vzorec tranzitnega/varnostnega seznama postavk
            
            
               
            POGLAVJE II
            
               Pojasnjevalne opombe in podrobnosti (podatki) za tranzitni/varnostni seznam postavk
            
            Okrajšava ‚NNP‘ (Načrt neprekinjenega poslovanja), ki se uporablja v tem poglavju, se nanaša na razmere, v katerih se uporablja alternativni postopek, opredeljen v členu 340b(7).
            Tranzitni/varnostni seznam postavk vsebuje podatke, značilne za posamezne postavke blaga v deklaraciji.
            Polja v seznamu postavk se lahko razširijo po višini. Poleg določb v pojasnjevalnih opombah prilog 30A in 37 veljajo za način natisnjenja podrobnosti naslednje določbe, pri čemer se uporabijo kode, če je primerno:
            
                        1.
                     
                     
                        Polje MRN – referenčna oznaka gibanja, kot je določena v Prilogi 45e. MRN mora biti natisnjena na prvi strani in na vseh seznamih postavk, razen kadar se ti obrazci uporabljajo v okviru NNP, saj se v takih primerih MRN ne dodeli.
                     
                  
                        2.
                     
                     
                        Podatki v posameznih poljih na ravni postavk se natisnejo, kot sledi:
                        
                                    (a)
                                 
                                 
                                    polje Št. p. (32) – zaporedna številka zadevne postavke;
                                 
                              
                                    (b)
                                 
                                 
                                    polje Š. n. pl. str. pr. (S29) – vnese se šifra načina plačevanja stroškov prevoza;
                                 
                              
                                    (c)
                                 
                                 
                                    UNDG (44/4) – šifra ZN za nevarne snovi.
                                 
                              
                                    (d)
                                 
                                 
                                    Obrazci s polji (3):
                                    
                                                —
                                             
                                             
                                                prvo podpolje: zaporedna številka trenutne tiskane strani,
                                             
                                          
                                                —
                                             
                                             
                                                drugo podpolje: skupno število natisnjenih listov (tranzitni/varnostni seznam postavk).“
                                             
                                          
                              
                  
      
   
   
      PRILOGA III
      
         
            „PRILOGA 45g
            (v skladu s členom 796a)
            
               SPREMNA IZVOZNA LISTINA (SIL)
            
            POGLAVJE I
            
               Vzorec spremne izvozne listine
            
            
               
            POGLAVJE II
            
               Pojasnjevalne opombe in podrobnosti (podatki) za spremno izvozno listino
            
            Okrajšava ‚NNP‘ (Načrt neprekinjenega poslovanja), ki se uporablja v tem poglavju, se nanaša na razmere, v katerih se uporablja alternativni postopek, opredeljen v členu 787(2).
            Spremna izvozna listina vsebuje podatke, veljavne za celotno deklaracijo in za eno postavko blaga.
            Informacije, vsebovane v spremni izvozni listini, morajo temeljiti na podatkih, dobljenih iz tranzitne deklaracije; po potrebi te informacije spremeni deklarant oziroma zastopnik deklaranta in/ali preveri urad izvoza.
            Poleg določb v pojasnjevalnih opombah prilog 30A in 37 veljajo za način natisnjenja podrobnosti naslednje določbe.
            
                        1.
                     
                     
                        POLJE MRN (referenčna oznaka gibanja):
                        MRN mora biti natisnjena na prvi strani in na vseh seznamih postavk, razen kadar se ti obrazci uporabljajo v okviru NNP, saj se v takih primerih MRN ne dodeli.
                        Podatki so alfanumerični in obsegajo 18 znakov, za katere veljajo naslednja pravila:
                        
                                    Polje
                                 
                                 
                                    Vsebina
                                 
                                 
                                    Vrsta polja
                                 
                                 
                                    Primeri
                                 
                              
                                    1
                                 
                                 
                                    Zadnji dve številki leta, ko je bila izvozna deklaracija uradno sprejeta (LL)
                                 
                                 
                                    številčno 2
                                 
                                 
                                    06
                                 
                              
                                    2
                                 
                                 
                                    Oznaka države izvoza (dvočrkovna oznaka, kot jo za polje 2 enotne upravne listine določa Priloga 38)
                                 
                                 
                                    črkovno 2
                                 
                                 
                                    RO
                                 
                              
                                    3
                                 
                                 
                                    Enotna oznaka izvozne operacije za leto in za državo
                                 
                                 
                                    črkovno-številčno 13
                                 
                                 
                                    9876AB8890123
                                 
                              
                                    4
                                 
                                 
                                    Kontrolna številka
                                 
                                 
                                    črkovno-številčno 1
                                 
                                 
                                    5
                                 
                              Polji 1 in 2: glej zgornji opis.
                        V polje 3 se vnese oznaka transakcije v okviru sistema nadzora izvoza. Način uporabe tega polja je v pristojnosti nacionalnih uprav, vendar mora vsaka izvozna transakcija, ki se v določeni državi izvede v istem letu, imeti enotno oznako. Nacionalne uprave, ki hočejo v referenčno oznako gibanja vključiti referenčno oznako urada pristojnih organov, lahko za nacionalno oznako urada uporabijo največ 6 začetnih mest.
                        V polje 4 se vnese vrednost, ki predstavlja kontrolno številko za celotno referenčno oznako gibanja. S pomočjo tega polja je mogoče najti napake pri vpisovanju celotne referenčne oznake gibanja.
                        Referenčna oznaka gibanja se natisne tudi v obliki črtne kode z uporabo standarda ‚code 128‘ in nabora znakov ‚B‘.
                     
                  
                        2.
                     
                     
                        POLJE VARN. DEKL. (S00):
                        Navedite oznako S, kadar spremna izvozna listina vsebuje tudi varnostne informacije. Kadar ta listina ne vsebuje varnostnih informacij, se polje pusti prazno.
                     
                  
                        3.
                     
                     
                        POLJE CARINSKI URAD:
                        Referenčna oznaka urada izvoza.
                     
                  
                        4.
                     
                     
                        POLJE REFERENČNA ŠTEVILKA (7):
                        Navedite lokalno referenčno številko (LRN) ali/in enotno referenčno oznako pošiljke (UCR):
                        LRN– lokalna referenčna številka, kakršna je opredeljena v Prilogi 37a.
                        UCR– enotna referenčna oznaka pošiljke, kakršna je navedena v polju 7 naslova II Priloge 37.
                     
                  
                        5.
                     
                     
                        POLJE DRUGE OPO (S32):
                        Vnesite druge oznake posebnih okoliščin.
                     
                  
                        6.
                     
                     
                        PODROBNOSTI RAZLIČNIH POLJ NA RAVNI POSTAVK SE NATISNEJO, KOT SLEDI:
                        
                                    (a)
                                 
                                 
                                    polje Št. p. (32) – zaporedna številka zadevne postavke;
                                 
                              
                                    (b)
                                 
                                 
                                    polje UNDG (44/4) – šifra ZN za nevarne snovi.
                                 
                              
                  Spremna izvozna listina se ne spreminja, nanjo se nič ne dodaja in z nje nič ne briše, razen če je v tej uredbi določeno drugače.“
         
      
   
   
      PRILOGA IV
      
         
            „PRILOGA 45h
            (v skladu s členom 796a)
            
               IZVOZNI SEZNAM POSTAVK (ISP)
            
            POGLAVJE I
            
               Vzorec izvoznega seznama postavk
            
            
               
            POGLAVJE II
            
               Pojasnjevalne opombe in podrobnosti (podatki) za izvozni seznam postavk
            
            Izvozni seznam postavk vsebuje podatke, značilne za posamezne postavke blaga v deklaraciji.
            Polja izvoznega seznama postavk se lahko razširijo po višini.
            Poleg določb v pojasnjevalnih opombah prilog 30A in 37 veljajo za način natisnjenja podrobnosti naslednje določbe, pri čemer se uporabijo kode, če je primerno:
            
                        1.
                     
                     
                        Polje MRN – referenčna oznaka gibanja, kot je določena v Prilogi 45g. MRN se natisne na prvi strani in na vseh seznamih postavk.
                     
                  
                        2.
                     
                     
                        Podatki v posameznih poljih na ravni postavk se natisnejo, kot sledi:
                        
                                    (a)
                                 
                                 
                                    polje Št. p. (32) – zaporedna številka zadevne postavke;
                                 
                              
                                    (b)
                                 
                                 
                                    polje UNDG (44/4) – šifra ZN za nevarne snovi.“
                                 
                              
                  
      
   
   
      PRILOGA V
      
         
            „PRILOGA 45i
            (v skladu s členi 183(2), 787(2)(a) in 842b(3))
            
               VARSTVENA IN VARNOSTNA LISTINA (VVL)
            
            POGLAVJE I
            
               Vzorec varstvene in varnostne listine
            
            
               
            POGLAVJE II
            
               Pojasnjevalne opombe in podrobnosti (podatki) za varstveno in varnostno listino
            
            Obrazec vsebuje informacije na ravni glave dokumenta in informacije za eno postavko blaga.
            Informacije, vsebovane v varstveni in varnostni listini, morajo temeljiti na podatkih iz vstopne ali izstopne skupne deklaracije; po potrebi te informacije spremeni oseba, ki vlaga skupno deklaracijo, in/ali preveri urad vstopa oziroma izstopa.
            Varstveno in varnostno listino dopolni oseba, ki vlaga skupno deklaracijo.
            Poleg določb v pojasnjevalnih opombah prilog 30A in 37 veljajo za način natisnjenja podrobnosti naslednje določbe:
            
                        1.
                     
                     
                        Polje MRN – referenčna oznaka gibanja, kot jo določa priloga 45e ali priložnostna napotila carinskega urada. MRN se natisne na prvi strani in na vseh seznamih postavk.
                     
                  
                        2.
                     
                     
                        Carinski urad:
                        Referenčna številka urada vstopa/izstopa.
                     
                  
                        3.
                     
                     
                        Polje Vrsta deklaracije (1):
                        Koda ‚IM‘ ali koda ‚EX‘, glede na to, ali dokument vsebuje podatke skupne vstopne deklaracije ali podatke skupne izstopne deklaracije.
                     
                  
                        4.
                     
                     
                        Polje Referenčna številka (7):
                        Vstaviti LRN – LRN – lokalna referenčna številka, kakršna je opredeljena v Prilogi 37a.
                     
                  
                        5.
                     
                     
                        Polje Šifra prvega mesta prihoda (S11):
                        Šifra prvega mesta prihoda.
                     
                  
                        6.
                     
                     
                        Polje Datum/ura prih. na 1. mesto carinskega ozemlja (S12):
                        Vnese se datum in ura prihoda na prvo mesto prihoda na carinskem območju.
                     
                  
                        7.
                     
                     
                        Polje Š. nač. plač. str. prev. (S29):
                        Vnese se šifra načina plačevanja stroškov prevoza.
                     
                  
                        8.
                     
                     
                        Polje UNDG (S27) – šifra ZN za nevarne snovi.
                     
                  
                        9.
                     
                     
                        Polje Druge OPO (S32):
                        Vnesite druge oznake posebnih okoliščin.
                     
                  Varstvena in varnostna listina se ne spreminja, nanjo se nič ne dodaja in z nje nič ne briše, razen če je v tej uredbi določeno drugače.“
         
      
   
   
      PRILOGA VI
      
         
            „PRILOGA 45j
            (v skladu s členi 183(2), 787(2)(a) in 842b(3))
            
               VARSTVENI IN VARNOSTNI SEZNAM POSTAVK (VVSP)
            
            POGLAVJE I
            
               Vzorec varstvenega in varnostnega seznama postavk
            
            
               
            POGLAVJE II
            
               Pojasnjevalne opombe in podrobnosti (podatki) za varstveni in varnostni seznam postavk
            
            Polja seznama postavk se ne razširijo po višini.
            Poleg določb v pojasnjevalnih opombah prilog 30A in 37 veljajo za način natisnjenja podrobnosti naslednje določbe:
            
                         
                     
                     
                        polje Št. p. (32) – zaporedna številka zadevne postavke;
                     
                  
                         
                     
                     
                        polje Šifra načina plačevanja stroškov prevoza (S29) – šifra načina plačevanja stroškov prevoza;
                     
                  
                         
                     
                     
                        polje UNDG (S27) – šifra ZN za nevarne snovi.“
                     
                  
      
   
   
      PRILOGA VII
      
         
            „PRILOGA 45k
            (v skladu s členom 787)
            
               IZVOZNA/VARNOSTNA ENOTNA UPRAVNA LISTINA (IVE)
            
            POGLAVJE I
            
               Vzorec izvozne/varnostne enotne upravne listine
            
            
               
            
               
            
               
            POGLAVJE II
            
               Pojasnjevalne opombe in podrobnosti (podatki) za izvozno/varnostno enotno upravno listino
            
            Okrajšava ‚NNP‘ (Načrt neprekinjenega poslovanja), ki se uporablja v tem poglavju, se nanaša na razmere, v katerih se uporablja alternativni postopek, opredeljen v členu 787(2).
            Obrazec vsebuje vse informacije, potrebne za izvozne in uvozne podatke, kadar se izvozni in varnostni podatki dostavljajo skupaj. Obrazec vsebuje informacije na ravni glave dokumenta in informacije za eno postavko blaga. Namenjen je uporabi v okviru načrta neprekinjenega poslovanja.
            Obstajajo trije izvodi izvozne/varnostne enotne upravne listine:
            
                         
                     
                     
                        izvod 1 obdržijo organi države članice, v kateri se opravijo izvozne (odpremne) formalnosti ali formalnosti skupnostnega tranzita,
                     
                  
                         
                     
                     
                        izvod 2 uporablja izvozna država članica za statistične namene,
                     
                  
                         
                     
                     
                        izvod 3 se vrne izvozniku, potem ko ga z žigom opremi carinski organ.
                     
                  Izvozna/varnostna enotna upravna listina vsebuje podatke, veljavne za celotno deklaracijo.
            Informacije, vsebovane v izvozni/varnostni enotni upravni listini, morajo temeljiti na podatkih, dobljenih iz izvozne in izstopne deklaracije; po potrebi te informacije spremeni deklarant oziroma zastopnik deklaranta in/ali preveri urad izvoza.
            Poleg določb v pojasnjevalnih opombah prilog 30A in 37 veljajo za način natisnjenja podrobnosti naslednje določbe.
            
                        1.
                     
                     
                        Polje MRN (referenčna oznaka gibanja):
                        MRN mora biti natisnjena na prvi strani in na vseh seznamih postavk, razen kadar se ti obrazci uporabljajo v okviru NNP, saj se v takih primerih MRN ne dodeli.
                        Podatki so alfanumerični in obsegajo 18 znakov, za katere veljajo naslednja pravila:
                        
                                    Polje
                                 
                                 
                                    Vsebina
                                 
                                 
                                    Vrsta polja
                                 
                                 
                                    Primeri
                                 
                              
                                    1
                                 
                                 
                                    Zadnji dve številki leta, ko je bila izvozna deklaracija uradno sprejeta (LL)
                                 
                                 
                                    številčno 2
                                 
                                 
                                    06
                                 
                              
                                    2
                                 
                                 
                                    Oznaka države izvoza (dvočrkovna oznaka, kot jo za polje 2 enotne upravne listine določa Priloga 38)
                                 
                                 
                                    črkovno 2
                                 
                                 
                                    RO
                                 
                              
                                    3
                                 
                                 
                                    Enotna oznaka izvozne operacije za leto in za državo
                                 
                                 
                                    črkovno-številčno 13
                                 
                                 
                                    9876AB8890123
                                 
                              
                                    4
                                 
                                 
                                    Kontrolna številka
                                 
                                 
                                    črkovno-številčno 1
                                 
                                 
                                    5
                                 
                              Polji 1 in 2: glej zgornji opis.
                        V polje 3 se vnese oznaka transakcije v okviru sistema nadzora izvoza. Način uporabe tega polja je v pristojnosti nacionalnih uprav, vendar mora vsaka izvozna transakcija, ki se v določeni državi izvede v istem letu, imeti enotno oznako. Nacionalne uprave, ki hočejo v referenčno oznako gibanja vključiti referenčno oznako urada pristojnih organov, lahko za nacionalno oznako urada uporabijo največ 6 začetnih mest.
                        V polje 4 se vnese vrednost, ki predstavlja kontrolno številko za celotno referenčno oznako gibanja. S pomočjo tega polja je mogoče najti napake pri vpisovanju celotne referenčne oznake gibanja.
                        Referenčna oznaka gibanja se natisne tudi v obliki črtne kode z uporabo standarda ‚code 128‘ in nabora znakov ‚B‘.
                     
                  
                        2.
                     
                     
                        Polje 7 Referenčne številke:
                        Navedite lokalno referenčno številko (LRN) ali/in enotno referenčno oznako pošiljke (UCR):
                        LRN— lokalna referenčna številka, kakršna je opredeljena v Prilogi 37a.
                        UCR— enotna referenčna oznaka pošiljke, kakršna je navedena v polju 7 naslova II Priloge 37.
                     
                  
                        3.
                     
                     
                        Polje Druge OPO (S32):
                        Vnesite druge oznake posebnih okoliščin.
                     
                  Izvozna/varnostna enotna upravna listina se ne spreminja, nanjo se nič ne dodaja in z nje nič ne briše, razen če je v tej uredbi določeno drugače.“
         
      
   
   
      PRILOGA VIII
      
         
            „PRILOGA 45l
            (v skladu s členom 787)
            
               SEZNAM POSTAVK IZVOZNE/VARNOSTNE ENOTNE UPRAVNE LISTINE (SPIVE)
            
            POGLAVJE I
            
               Vzorec seznama postavk izvozne/varnostne enotne upravne listine
            
            
               
            POGLAVJE II
            
               Pojasnjevalne opombe in podrobnosti (podatki) za seznam postavk izvozne/varnostne enotne upravne listine
            
            Seznam postavk izvozne/varnostne enotne upravne listine vsebuje podatke, značilne za posamezne postavke blaga v deklaraciji.
            Polja seznama postavk se lahko razširijo po višini.
            Poleg določb v pojasnjevalnih opombah prilog 30A in 37 veljajo za način natisnjenja podrobnosti naslednje določbe:
            
                        1.
                     
                     
                        Polje MRN – referenčna oznaka gibanja, kot je določena v Prilogi 45k. MRN se natisne na prvi strani in na vseh seznamih postavk.
                     
                  
                        2.
                     
                     
                        Podatki v posameznih poljih na ravni postavk se natisnejo, kot sledi:
                        
                                    —
                                 
                                 
                                    polje Št. p. (32) – zaporedna številka zadevne postavke,
                                 
                              
                                    —
                                 
                                 
                                    polje Predloženi dokumenti/certifikati (44/1): to polje vsebuje tudi številko transportne listine, kadar je primerno,
                                 
                              
                                    —
                                 
                                 
                                    polje UNDG (44/4) – šifra ZN za nevarne snovi.“